L'Ajuntament de Sagunt ha publicat hui el calendari del contribuent de 2023
17 de novembre 2022

![](/media/sy4eiako/c_ayuntamientofachada_archivo.jpg?width=850&height=566.9886363636364)

Des del departament de Tresoreria de l'Ajuntament de Sagunt s'ha donat a conéixer recentment el calendari del contribuent del pròxim any 2023 perquè tota la ciutadania puga conéixer les dates de liquidació dels tributs municipals. L'anunci del calendari es pot consultar en el tauler d'anuncis de la Seu Electrònica de l'Ajuntament: [https://sagunt.sedipualba.es/tablondeanuncios/anuncio.aspx?id=38453](https://sagunt.sedipualba.es/tablondeanuncios/anuncio.aspx?id=38453).

El regidor delegat d'Hisenda, Javier Raro, ha explicat que «**el calendari es manté en essència respecte a anys anteriors, encara que s'ha donat uniformitat a la data de càrrega de rebuts domiciliats**».

La domiciliació dels pagaments haurà de realitzar-se amb una antelació de, almenys, deu dies naturals abans de l'inici del període de cobrament en voluntària amb el detall assenyalat anteriorment, no tenint efectes retroactius; en un altre cas, la comunicació farà efecte a partir del període següent. Així mateix, els pagaments s'entendran realitzats en la data de càrrec en compte d'estes domiciliacions, considerant-se justificant de l'ingrés, el que a este efecte expedisca l'entitat de crèdit on es trobe domiciliat el pagament.

Per a realitzar la domiciliació bancària dels tributs municipals es pot realitzar dirigint-se a l'entitat bancària o a les oficines del S.A.I.C.; emplenant les dades que figuren en el document cobrador i entregant-lo a l'entitat bancària col·laboradora en el moment de realitzar el pagament; per Internet en el moment de realitzar el pagament, a través de l'entitat bancària col·laboradora; o a través de la Seu electrònica ([https://sede.sagunto.es](https://sede.sagunto.es)) accedint al portal del contribuent en l'apartat de domiciliacions bancàries i mitjançant els certificats electrònics admesos.

El pagament de deute tributari, en cas de no estar domiciliat, ha de realitzar-se durant el període de pagament de recaptació voluntària, mitjançant el seu ingrés en el compte restringit de recaptació oberta per a tal fi en les entitats bancàries col·laboradores següents: BBVA, CaixaBank i Caixa Popular.

![](/media/kgbbh0dl/c-javier-raro.jpg?width=400&height=267&mode=max)En este sentit, l'edil ha animat a la ciutadania a domiciliar els seus tributs pels diversos mitjans habilitats de manera que no haja d'estar pendent d'abonar cada impost. «**Finalment des de la regidoria d'Hisenda es recorda que està habilitat el portal del contribuent ([https://sagunt.tributoslocales.es](https://sagunt.tributoslocales.es)/) des d'on es pot consultar tota la informació tributària, modificar les domiciliacions, pagar taxes i multes, etc**» ha indicat.

El temps de pagament en voluntària està establit dins dels terminis assenyalats en el calendari del contribuent. Transcorregut el termini d'ingrés assenyalat, els deutes seran exigits pel procediment de constrenyiment, i si escau, els interessos de demora i les costes del procediment que es produïsquen.

![](/media/c0xhokfc/c_calendari.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ha-publicat-hui-el-calendari-del-contribuent-de-2023/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ha-publicat-hui-el-calendari-del-contribuent-de-2023/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ha-publicat-hui-el-calendari-del-contribuent-de-2023/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ha-publicat-hui-el-calendari-del-contribuent-de-2023/)